पाएं अपने शहर की ताज़ा ख़बरें और फ्री ई-पेपरडाउनलोड करें
धनकुंड थाना अंतर्गत बबुरा गांव में रविवार की सुबह आपसी विवाद को लेकर दो पक्षों के बीच हुई मारपीट में दोनो पक्षों के कुल 11 लोग जख्मी हो गये। सभी जख्मियों का प्राथमिक उपचार धोरैया सीएचसी में कराने के बाद एक पक्ष के मो. ग्यासुद्दीन पिता कैयूम ने थाना में आवेदन देते हुए गांव के ही मो. सफदर, मुन्ना रहमान, मुशर्रफ परवेज, हैदर, मजहबी पर लाठी-डंडा व भाला से मारकर जख्मी कर देने का आरोप लगाया। कहा कि मो. सफदर गांव के रास्ते पर पानी गिरा रहा था। मना करने पर उक्त लोगों ने गाली-गलौज कर मारपीट करते हुए बीबी के गले से 6 भर चांदी का चैन छीन लिया। दूसरे पक्ष की ओर से मो. सफदर ने प्रथम पक्ष के समसुद्दीन, मो. ग्यास, बीबी तबस्सूम, बीबी मरजीना, मो. रियाज, मो. रिजवान, मो. सरफराज, बीबी अलीसा, बीबी असगरी, बीबी नूरजहां, कसीदा खातून, जुलिया खातून, सद्दाम, बीबी तैतरी पर घर में घूस कर मारपीट कर जख्मी कर देने का आरोप लगाते हुए कहा है कि जान मारने की नियत से उक्त लोगों ने घर में देसी कट्टा, तलवार, लाठी,भाला लेकर घर में घुसकर मारपीट की। बक्से में रखे 45 हजार रूपये एवं बीबी अंजूम के गले से सोने का चैन छीन ली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn